stanford-oval/wikipedia huggingface dataset:
אזאלי אסומאני

רזאלי אסומאני (תעתיק מדויק ע'זאלי עת'מאני בערבית: غزالي عثماني; נולד ב-1 בינואר 1959) הוא נשיא קומורו.
עוסמאני הוא יליד העיר מטסדייה שבאי גרנד קומורו. משנת 1977 ועד לשנת 1980 התאמן כצנחן באקדמיה הצבאית המלכותית במרוקו. כשחזר לאיי קומורו הצטרף ל'כוחות המזוינים של איי קומורו', והתקרב לנשיא אחמד עבדאללה. לאחר מותו של עבדאללה מונה עוסמאני לקצין בכיר ב'צבא ההגנה של איי קומורו' (FCD), שהוקם לאחר עזיבתם של שכירי החרב בשנים 1990-1989.
בשנת 1996 עוסמאני נסע לצרפת לתקופה קצרה של אימונים באקדמיה הצבאית. בשובו קודם לדרגת קולונל, ומונה לרמטכ"ל הגוף הצבאי החדש שהוקם באיים 'National Army of Development'.
ב-1999 ערך שורה של הפגנות נגד הנשיא טגינדה בן סעיד מסעונד, ולאחר הפיכה צבאית הפך לנשיא האיים. בינואר 2002 פרש רזאלי, רק כדי להתמודד שוב על תפקיד הנשיאות בבחירות דמוקרטיות. במאי אותה שונה נבחר רזאלי ברוב סוחף, וכיהן בתפקיד ארבע שנים נוספות עד מאי 2006. החוק באיי קומורו, הקובע שבכל ארבע שנים הנשיא יבחר מאי אחר מבין שלושת האיים המרכיבים את המדינה, לא אפשר לו להתמודד לכהונה שנייה.
במאי 2022 קיבלה אזאלי אסומני את ההצטיינות הקונטיננטלית של גביע אפריקה משגרירות מרוקו בקומורו.
אוסטריה באירוויזיון 2022

אוסטריה השתתפה באירוויזיון 2022, שהתקיים בטורינו שבאיטליה, עם השיר "Halo" של LUM!X ופיה מריה. זו השתתפותה ה-54 של המדינה בתחרות הזמר של האירוויזיון. הנציגים האוסטרים לתחרות נבחרו על ידי רשות השידור האוסטרית ORF.
רקע

קדם לאירוויזיון 2022, אוסטריה השתתפה בתחרות באירוויזיון חמישים ושלוש פעמים, מאז הופעת הבכורה שלה בשנת 1957. היא זכתה בשני אירועים של התחרות; באירוויזיון 1966, עם השיר "Merci, Chérie" של אודו יורגנס ובאירוויזיון 2014, עם השיר "Rise Like a Phoenix" של קונצ'יטה וורסט. מאז אירוויזיון 2004, בו הנהיג איגוד השידור האירופי את שיטת חצאי הגמר, אוסטריה הצליחה להעפיל חמש פעמים לגמר. היא הגיעה למקום האחרון שמונה פעמים, ואף סיימה את התחרות עם 0 נקודות ארבע פעמים. באירוויזיון 2021 שלחה רשות השידור האוסטרית את וינסנט בואנו, עם השיר "Amen", שהגיע למקום ה-12 בחצי הגמר, ולא העפיל לשלב הבא.
ב-20 באוקטובר 2021 אישרה רשות השידור הממלכתית את השתתפותה באירוויזיון 2022. בשנים 2011–2013 ו-2015–2016 היא ארגנה קדם לאומי, שבו השתתפו אמנים רבים. בסופו נבחר השיר והנציג באוסטרי לתחרות. מאז שנת 2017 בוחרת רשות השידור את השיר באמצעות ועדה פנימית שהוקמה על ידה.
לפני האירוויזיון

ב-9 בנובמבר 2021 הודיע אברהד פורצ'ר, אחראי הוועדה לבחירת הנציג, כי הם ניפו את עשרים המוזיקאים ששלחו מועמדות לייצוג המדינה בתחרות לארבעה. בנוסף, הוא הצהיר כי ההחלטה הסופית צפויה להתקבל בדצמבר 2021. בריאיון לאתר "Wiwibloggs" שזר פורצ'ר רמזים על זהותם של ארבעת האמנים. מאוחר יותר הוא פרסם כי הרשימה צומצמה לשלושה אמנים, וההחלטה צפויה להתקבל בסוף ינואר 2022. אולם הוא דחה פעם נוספת את מועד חשיפת ההחלטה לשבוע הראשון של פברואר. לפני ההכרזה על המתמודד הנבחר פורצ'ר חשף את כל האמנים שהגישו מועמדות לוועדה בראשותו:
אנגר
בני קניג
קנדללייט פיקוס
כריסטל, דלהדאפ
דר טראוריגה גרטנר
דייגו פדריקו
פרד אובוזו
פרוידה
גארי לאקס
LUM!X
מטיוס נבל
מקס דה סאקס
מיבלו
פופמכה
פוקסרוקר סיסטרס
ריאן
ריידל
סלינה מריה
סרניטי
סלאדק
תאודורה ספיריץ'
Visions of Atlantis
ב-27 בינואר 2022 דווח כי שני שירים נשארו מועמדים לייצוג המדינה באירוויזיון: "Das Meer" של אנגר ו-"Halo" של LUM!X.‏ ב-8 בפברואר, במהלך תוכנית הרדיו Ö3-Wecker, נחשף כי "Halo" בביצוע LUM!X ופיה מריה נבחר לשיר האוסטרי לאירוויזיון 2022. את מילותיו חיבר LUM!X עצמו, לצד אנדרס נילסן, גבריאל פונטה, רסמוס פליקט וסופי אלכסנדרה טוויד-סימונס. הוא יצא לאור ב-11 במרץ. במהלך המסיבות בהן הופיעה לקראת עונת האירוויזיון ספגה פיה מריה ביקורות על הבעיות הטכניות והקוליות שהתרחשו בביצוע השיר. מאוחר יותר היא הצהירה כי העיוותים בקולה נובעים מן התסמינים של מחלת הקורונה, ממנה הבריאה חודשים לפני. ראש המשלחת האוסטרית לתחרות שכר מורה לפיתוח קול שיעבוד עם מריה, ו-"Halo" הונמך בסולמו.
באירוויזיון

על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לשישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-25 בינואר 2022 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. אוסטריה שובצה למחצית השנייה של חצי הגמר הראשון, שהתקיים ב-10 במאי 2022.
לאחר שפורסמו כל השירים המתחרים לתחרות 2022, סדר השירים לחצי הגמר הוחלט על ידי מפיקי התוכניות ולא באמצעות הגרלה נוספת, כך ששירים דומים לא הוצבו זה ליד זה. אוסטריה הופיעה כמדינה ה-13, לאחר דנמרק ולפני איסלנד. ב-10 במאי 2022 ביצעו מריה ו-LUM!X את "Halo" על בימת חצי הגמר הראשון של אירוויזיון 2022. הם נכשלו בניסיון להעפיל לגמר התחרות, שהתקיים ב-14 במאי. מאוחר יותר התברר כי אוסטריה דורגה במקום ה-15 בחצי הגמר עם 42 נקודות.
הערות שוליים

↑  Jiandani, Sanjay (20 באוקטובר 2021). "Austria: ORF confirms participation at Eurovision 2022". ESCToday. נבדק ב-9 בנובמבר 2021. {{cite web}}:  (עזרה)
↑  Adams, William Lee (2021-11-12). "Eberhard Forcher teases Austria's four remaining Eurovision 2022 candidates". Wiwibloggs (באנגלית אמריקאית). נבדק ב-2021-11-12.
↑  Adams, William Lee (2021-11-24). "Austria: Eurovision scout Eberhard Forcher relives highs and lows of his song contest searches". Wiwibloggs (באנגלית בריטית). נבדק ב-2021-12-24.
↑  Luukela, Sami (2022-01-27). "Reports say ANGER or LUM!X will represent Austria at Eurovision 2022". ESCXTRA. נבדק ב-2022-01-27.
↑  Vautrey, Jonathan (2022-01-27). "Austria: ANGER and LUM!X reportedly the final two acts in the running for Eurovision 2022". Wiwibloggs (באנגלית אמריקאית). נבדק ב-2022-01-29.
↑  Granger, Anthony (2022-02-04). "🇦🇹 Austria: Eurovision 2022 Artist to be Announced Next Week". Eurovoix. נבדק ב-2022-02-04.
↑  Farren, Neil (2022-02-07). "🇦🇹 Austria: Eurovision 2022 Representative to Be Announced Tomorrow". Eurovoix. נבדק ב-2022-02-07.
↑  Luukela, Sami (2022-01-27). "Reports say ANGER or LUM!X will represent Austria at Eurovision 2022". ESCXTRA. נבדק ב-2022-01-27.
↑  Vautrey, Jonathan (2022-01-27). "Austria: ANGER and LUM!X reportedly the final two acts in the running for Eurovision 2022". Wiwibloggs (באנגלית אמריקאית). נבדק ב-2022-01-29.
↑  "Song Contest: Lum!x tritt für Österreich an". oe3.orf.at (בAustrian German). ORF. 2022-02-08. ארכיון מ-8 בפברואר 2022. נבדק ב-2022-02-08. {{cite web}}:  (עזרה)
↑  "Austria: LUM!X and Pia Maria will take 'Halo' to Eurovision". Eurovision.tv. EBU. 2022-02-08. נבדק ב-2022-02-08.
↑  Luukela, Sami (2022-03-03). ""Halo" by LUM!X feat. Pia Maria out on March 11th, snippet available now". ESCXTRA.com (באנגלית בריטית). נבדק ב-2022-03-04.
↑  van Waarden, Franciska (2022-04-09). "🇦🇹 Austria: Pia Maria's Vocal Issues Due to COVID – ORF's Scout Explains". Eurovoix. נבדק ב-2022-04-12.
↑  "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}:  (עזרה)
↑  "Eurovision 2022: Which Semi-Final is your country performing in? 🇮🇹". Eurovision.tv. EBU. 2022-01-25. נבדק ב-2022-01-25.
↑  Eurovision Song Contest 2022 Semi-Final running orders revealed!, Eurovision.tv, ‏2022-03-29 (באנגלית בריטית)
↑  Charlotte Jensen, Eurovision 2022: Semi-final 1 result – these are the lucky qualifiers, ‏10th May 2022
אוסטריה באירוויזיון 1971

אוסטריה השתתפה באירוויזיון 1971 עם השיר "Musik" ("מוזיקה"), שבוצע על ידי הזמרת האוסטרית מריאן מנדט. זו הייתה השתתפותה ה-13 של המדינה בתחרות הזמר של האירוויזיון.
לפני האירוויזיון

רשות השידור האוסטרית בחרה באופן פנימי את מנדט לייצוג המדינה. כשבוע לאחר חשיפת הנציגה הוציאה רשות השידור את השיר האוסטרי לאירוויזיון 1971 לאור, "Musik", שנכתב על ידי ריצ'רד שונהרז ומנואל ריגוני.
באירוויזיון

ב-3 באפריל 1971 בוצע השיר על ידי מנדט באירוויזיון. היא שובצה ראשונה בסדר ההופעות, לפני מלטה עם "Marija L-Maltija". בסופה של התחרות היא דורגה במקום ה-16 עם 66 נקודות.
באירוויזיון > נקודות שהוענקו לאוסטריה

| שופטים> ציון | שופטים> מדינות | שופטים> סך הכל |
| --- | --- | --- |
| 10 נקודות |  | 0 נקודות |
| 9 נקודות |  | 0 נקודות |
| 8 נקודות |  | 0 נקודות |
| 7 נקודות |  גרמניה | 7 נקודות |
| 6 נקודות |  איטליה,  אירלנד | 12 נקודות |
| 5 נקודות |  מונקו,  נורווגיה,  פורטוגל | 15 נקודות |
| 4 נקודות |  יוגוסלביה,  שוודיה | 8 נקודות |
| 3 נקודות |  בלגיה,  הולנד,  הממלכה המאוחדת,  מלטה,  פינלנד,  צרפת | 18 נקודות |
| 2 נקודות |  לוקסמבורג,  ספרד,  שווייץ | 6 נקודות |
| סך הכל | 17 מדינות | 66 נקודות |
באירוויזיון > נקודות שהוענקו מאוסטריה

| שופטים> ציון | שופטים> מדינות |
| --- | --- |
10 נקודות: 
9 נקודות: 
8 נקודות: 
7 נקודות:  אירלנד,  שוודיה
6 נקודות:  גרמניה,  הולנד,  יוגוסלביה
5 נקודות:  שווייץ
4 נקודות:  איטליה,  הממלכה המאוחדת,  מונקו,  מלטה,  ספרד,  פורטוגל,  פינלנד
3 נקודות:  בלגיה,  נורווגיה,  צרפת
2 נקודות:  לוקסמבורג
סך הכל: 17 מדינות
הערות שוליים

↑  Eurovision 1971 Results: Voting & Points
אוסטריה באירוויזיון 1976

אוסטריה השתתפה באירוויזיון 1976, שנערך בהאג שבהולנד, עם השיר "My Little World" בביצוע הצמד המוזיקלי האוסטרי וטרלו ורובינסון. זו הייתה השתתפותה ה-15 של המדינה בתחרות הזמר של האירוויזיון, וכן הראשונה לאחר פרישתה מאירוויזיון 1973.
לפני האירוויזיון

תאגיד השידור האוסטרי בחר באופן פנימי את וטרלו ורובינסון לייצוג המדינה. כשבוע לאחר החשיפה הוציאה רשות השידור את השיר האוסטרי לאירוויזיון 1976 לאור, "My Little World", שנכתב והולחן על ידי גרהארד היינץ, והופק על ידי פטר מולר.
באירוויזיון

בערב התחרות שובץ השיר כ-14 בסדר ההופעות, לפני קרלוש דו קארמו הפורטוגזי עם "Uma flor de verde pinho" ואחרי הצמד האיטלקי אל באנו ורומינה פאוור עם "We'll Live It All Again". עם תום חלוקת נקודות השופטים דורג במקום החמישי עם שמונים נקודות.
באירוויזיון > נקודות שהוענקו לאוסטריה

| שופטים> ציון | שופטים> מדינות | שופטים> סך הכל |
| --- | --- | --- |
| 12 נקודות |  | 0 נקודות |
| 10 נקודות |  אירלנד,  גרמניה,  ישראל | 30 נקודות |
| 8 נקודות |  ספרד | 8 נקודות |
| 7 נקודות |  הולנד | 7 נקודות |
| 6 נקודות |  יוון | 6 נקודות |
| 5 נקודות |  לוקסמבורג,  מונקו,  פינלנד | 15 נקודות |
| 4 נקודות |  הממלכה המאוחדת | 4 נקודות |
| 3 נקודות |  בלגיה,  שווייץ | 6 נקודות |
| 2 נקודות |  יוגוסלביה,  נורווגיה | 4 נקודות |
| נקודה אחת |  | 0 נקודות |
| סך הכל | 14 מדינות | 80 נקודות |
באירוויזיון > נקודות שהוענקו מאוסטריה

| שופטים> ציון | שופטים> מדינות |
| --- | --- |
12 נקודות:  צרפת
10 נקודות:  הממלכה המאוחדת
8 נקודות:  שווייץ
7 נקודות:  פינלנד
6 נקודות:  ישראל
5 נקודות:  מונקו
4 נקודות:  הולנד
3 נקודות:  בלגיה
2 נקודות:  אירלנד
נקודה אחת:  איטליה
סך הכל: 10 מדינות
הערות שוליים

↑  Eurovision 1976 Results: Voting & Points
אוסטריה באירוויזיון 1972

אוסטריה השתתפה באירוויזיון 1972, שנערך באדינבורו שבממלכה המאוחדת, עם השיר "Falter im Wind" בביצוע להקת מיילסטונס. זו הייתה השתתפותה ה-14 של המדינה בתחרות הזמר של האירוויזיון. כמו כן, בשנה הבאה אוסטריה תכריז על פרישתה מהאירוויזיון. היא תשוב אליו בשנת 1976.
לפני האירוויזיון

תאגיד השידור האוסטרי בחר באופן פנימי את מיילסטונס לייצוג המדינה. כשבוע לאחר חשיפת הנציגה הוציאה רשות השידור את השיר האוסטרי לאירוויזיון 1972 לאור, "Falter im Wind", שנכתב והולחן על ידי היינץ רודולף אונגר, ריצ'רד שנהרץ ומנואל ריגוני.
באירוויזיון

בערב התחרות שובץ השיר כ-11 בסדר ההופעות, לפני ניקולה די בארי האיטלקי עם "I giorni dell'arcobaleno" ואחרי הצמד הפיני פאיבי פאונו וקים פלור עם "Muistathan". עם תום חלוקת נקודות השופטים דורג במקום החמישי עם 100 נקודות.
באירוויזיון > נקודות שהוענקו לאוסטריה

| שופטים> ציון | שופטים> מדינות | שופטים> סך הכל |
| --- | --- | --- |
| 10 נקודות |  שוודיה | 10 נקודות |
| 9 נקודות |  הולנד | 9 נקודות |
| 8 נקודות |  יוגוסלביה | 8 נקודות |
| 7 נקודות |  שווייץ | 7 נקודות |
| 6 נקודות |  איטליה,  אירלנד,  גרמניה,  ספרד,  צרפת | 30 נקודות |
| 5 נקודות |  לוקסמבורג,  מונקו,  מלטה,  נורווגיה,  פורטוגל | 25 נקודות |
| 4 נקודות |  בלגיה,  פינלנד | 8 נקודות |
| 3 נקודות |  הממלכה המאוחדת | 3 נקודות |
| 2 נקודות |  | 0 נקודות |
| סך הכל | 17 מדינות | 100 נקודות |
באירוויזיון > נקודות שהוענקו מאוסטריה

| שופטים> ציון | שופטים> מדינות |
| --- | --- |
10 נקודות: 
9 נקודות: 
8 נקודות:  לוקסמבורג,  שווייץ
7 נקודות:  הממלכה המאוחדת
6 נקודות:  איטליה,  הולנד
5 נקודות:  גרמניה,  ספרד
4 נקודות:  אירלנד,  פורטוגל,  שוודיה
3 נקודות:  יוגוסלביה,  מונקו,  נורווגיה,  פינלנד
2 נקודות:  בלגיה,  מלטה,  צרפת
סך הכל: 17 מדינות
הערות שוליים

↑  Eurovision 1972 Results: Voting & Points
אירנה גרבל

| --- | --- |
אין תמונה חופשית
 לידה:  10 במאי 1901 מוסקבה, האימפריה הרוסית 
 פטירה:  27 במאי 1966 (בגיל 65) 
 ענף מדעי:  בלשנות 
 מקום קבורה:  הר המנוחות 
 מקום לימודים:  אוניברסיטת היידלברג  אוניברסיטת הומבולדט של ברלין 
 מוסדות:  האוניברסיטה העברית בירושלים 
 
אירנה גרבל (10 במאי 1901 – 27 במאי 1966) הייתה בלשנית ישראלית, פרופסור באוניברסיטה העברית בירושלים.
ביוגרפיה

אירנה (לאה) גרבל נולדה במוסקבה בשנת 1901. אביה, אליהו גרבל, סיים לימודי משפטים והיה בעל מעמד "סוחר של הגילדה הראשונה", שהקנה לו רשות לגור במוסקבה, מחוץ לתחום המושב באימפריה הרוסית. אירנה למדה בגימנסיה, ובשנת 1918 ברחה עם משפחתה מאימי המהפכה הרוסית לגרמניה. אביה נפטר בגרמניה.
בשנת 1925 נישאה גרבל לאלכסנדר חנוך, אף הוא יהודי מרוסיה, חוקר יפן וממייסדי חברת גרמניה-יפן. בשנת 1928 הם נפרדו.
למדה משפטים ופילולוגיה שמית באוניברסיטת היידלברג, ובשנת 1923 קיבלה תואר דוקטור על עבודה שכותרתה "דיני מתנה במשפט העברי". בשנת 1925 החלה בלימודי שפות שמיות באוניברסיטת ברלין, ובהמשך לכך החלה ללמד שם ערבית. בשנת 1930 קיבלה תואר דוקטור נוסף, על עבודה שכותרתה: "השפעות של שפות זרות על העברית החדשה".
באותן השנים כתבה (בשם המשפחה חנוך) ערכים לאנציקלופדיה יודאיקה שיצאה לאור בברלין.
בשנת 1929 עלתה עם אמהּ לארץ ישראל, ועבדה כמורה לעברית ולערבית בבתי ספר תיכוניים ובבתי מדרש למורים.
היא נעשתה למומחית לפונטיקה ולפונולוגיה של שפות שמיות חיות ולמסורות הלשון של עדות ישראל, ועסקה ברישום מסורות לשון עבריות ולהגים שמיים מפי דובריהם. בשנת 1937 נסעה לסוריה כדי להאזין לדיבורם של יהודי כורדיסטן.
בשנת 1946 שידרה ב"קול ירושלים" שיעורים בערבית.
משנת 1949 לימדה ארמית מדוברת וטורקית באוניברסיטה העברית. במסגרת זו פרסמה את הספר "מבטא עברי" בשתי מהדורות. בשנת 1964 מונתה לפרופסור חבר בחוג לבלשנות.
פרסמה מאמרים רבים בכתבי עת בין־לאומיים ובכתב העת 'לשוננו' על הגיית יהודי ספרד, על המסורת הטברנית, על חלוקת התנועות אצל מדקדקים יהודיים ועל ההגיים בכנענית ובאוגריתית. ספרה The Jewish Neo-Aramaic Dialect of Persian Azerbaijan: Linguistic Analysis and Folkloristic Texts יצא לאור בשנת 1965. הייתה עורכת מדור הבלשנות של האנציקלופדיה העברית בכרכים י"ג, ט"ז-כ' ומילואים ב', וכתבה בה ערכים בנושאי בלשנות, פולקלור ותולדות התרבות.
עסקה בעריכה ספרותית של תרגומים מגרמנית ומשוודית, בהם ספריו של אריך קסטנר.
בשנת תשי"ז (1957) נבחרה כחברה־יועצת באקדמיה ללשון העברית – האישה הראשונה בקרב חברי האקדמיה. בזמן הדיונים במליאת האקדמיה על רפורמת הכתיב, בשנת תשכ"ב (1962), נמנתה עם המתנגדים לשיטת הניקוד החלקי והנהגת שתי שיטות ניקוד מקבילות.
בשנות השישים של חייה החלה ללמוד הונגרית.
היא גרה כל חייה עם אמהּ, פלורה גרבל, שנפטרה בנובמבר 1965. אירנה גרבל נפטרה חודשים אחדים לאחר אמהּ, ב-27 במאי 1966, ונקברה בהר המנוחות.
הערות שוליים

↑  Chanoch (Garbell), Irene, Fremdschprachliche Einfluesse in modernen Hebraeish, Berlin, 1930
↑  ש. אנג'יל, "קול ירושלים" ו"גלגלו", הד-המזרח, 11 בינואר 1946
↑  אירנה גרבל, המבטא העברי (ראשי פרקים), ירושלים: האוניברסיטה העברית, 1955; 1958
↑  העלאות באוניברסיטה העברית בירושלים, הצופה, 8 ביולי 1964
↑  The Jewish Neo-Aramaic Dialect of Persian Azerbaijan: Linguistic Analysis and Folkloristic Texts - הטקסט המלא
↑  י. ד. ברקוביץ - חבר כבוד באקדמיה ללשון העברית, על המשמר, 3 באפריל 1957
↑  פלורה גרבל באתר GRAVEZ
↑  אירנה גרבל באתר GRAVEZ
| --- | --- |
בקרת זהויות :  NLI: 987007301544705171  BIBSYS: 5034120  BnF: cb16178857q (data)  CiNii: DA1484000X  GND: 126054266  ISNI: 0000 0000 7690 2765  NTA: 073406791  SUDOC: 108501140  VcBA: 495/304856  VIAF: 97384039   WorldCat (עם VIAF): 97384039
אורציו וקי

| --- | --- |

 לידה:  6 בדצמבר 1550 מודנה, איטליה 
 פטירה:  19 בפברואר 1605 (בגיל 54) מודנה, איטליה 
 סוגה:  אופרה 
 שפה מועדפת:  איטלקית 
 
אורציו וקי (באיטלקית: Orazio Vecchi; הוטבל ב-6 בדצמבר 1550 - 19 בפברואר 1605) היה מלחין איטלקי משלהי הרנסאנס. הוא נודע בעיקר בקומדיות המדריגל שלו, בייחוד "ל'אמפיפארנאסו".
חייו

וקי נולד במודנה ולמד בתקופת חניכות אצל נזיר בשם סלבטורה אסנגה. נוסף לכך הכין עצמו לשרת בקודש בלימודים מגיל צעיר במנזר בנדיקטי וקיבל הסמכה לכמורה בשנים שלפני 1577.
בסוף שנות ה-70 של המאה ה-16 היה בקשר קרוב עם מלחיני האסכולה הוונציאנית (ביניהם קלאודיו מרולו וג'ובאני גבריאלי), כיוון ששיתף עמם פעולה בכתיבת ססטינה לכלולות בבית הדוכס. במהלך תקופה זו ליווה את הרוזן בלדאסארה ראנגוני במסעותיו אל ברגמו ואל ברשה.
הוא שימש מאסטרו די קאפלה (ממונה על המוזיקה) בקתדרלת סאלו בין 1581 ל-1584. לאחר זאת היה מנצח המקהלה בקתדרלה של רג'ו אמיליה עד 1586. בשנה זו עבר לקורג'ו, שם התמנה לראש הקתדרלה במקום; הוא הלחין הרבה מאוד בתקופת שהותו שם, אף כי הרגיש מנותק ממרכזי המוזיקה העיקריים של איטליה, כמו רומא, ונציה, פירנצה ופרארה. לבסוף ניסה לפתור את הבעיה בחזרה למודנה, שם קיבל דרגת מנסיונאריו (כומר הממונה גם על המקהלה). נראה שנתקל בתקופה זו בקשיים כספיים בלתי מבוטלים, עובדה שהוא מזכיר במכתביו ומדי פעם גם בחיבוריו המוזיקליים.
בשנת 1597 ביקר בוונציה, שם הוציא לאור קובץ קאנצונטות. נוסף לכך הוציא מספר רב של יצירות אחרות באותה שנה, כנראה מכלול יצירתו ב-16 השנים האחרונות בקורג'ו ובשאר הערים ששהה בהן. אחת היצירות שהוציא לאור הייתה "ל'אמפיפארנאסו", החיבור המפורסם ביותר שלו.
בשנת 1598 שכר הדוכס צ'זארה ד'אסטה את וקי, לכהן כמאסטרו די קורטה, כלומר, הממונה על המוזיקה בחצרו, ווקי נלווה אליו לרומא ולפירנצה בשנת 1600; בעת שהותו בפירנצה שמע את האופרה "אורידיצ'ה" של יאקופו פרי. אחר חזר למודנה, שם המשיך לשרת בקתדרלה עד מותו בשנת 1605.
מוזיקה והשפעה

וקי נודע במדריגלים שלו, בייחוד בקיבוצם יחדיו לצורה חדשה, שנקראה "קומדיית מדריגל", צורת בידור דרמטית קלילה ופופולרית של שלהי המאה ה-16, הנחשבת לעיתים כאחת ממבשרות האופרה.
נוסף לכך, הוציא לאור ספרי קאנצונטות, חלופה קלה יותר למדריגל, בחצי הדרך, מבחינת מורכבות ורצינות, בינו לבין הווילאנלה. כמו כן חיבר מדריגלים רציניים, אף כי לא הרבה בכך כמו מלחינים אחרים, כדוגמת לוקה מארנציו וגם מוזיקת קודש, שבה ניכרת במיוחד השפעת האסכולה הוונציאנית, בכתיבה פוליכוראלית כמו גם בקטעים של מקצבים כפולים ומשולשים זה כנגד זה.
מראי מקום וקריאה נוספת

Article "Orazio Vecchi," in The New Grove Dictionary of Music and Musicians, ed. Stanley Sadie. 20 vol. London, Macmillan Publishers Ltd., 1980. ISBN 1-56159-174-2
Gustave Reese, Music in the Renaissance. New York, W.W. Norton & Co., 1954. ISBN 0-393-09530-4
הערך "אורציו וקי" במילון גרוב החדש למוזיקה ומוזיקאים, עורך סטנלי סיידי, כרך 20, לונדון, מקמילן, 1980. ISBN 1-56159-174-2
גוסטב ריז, Music in the Renaissance, ניו יורק, ו. ו. נורטון ושות', 1954, ISBN 0-393-09530-4
אודז'יבול

| --- | --- |

 מדינה:  פולין פולין
 פרובינציה:  מזוביה מזוביה
 תאריך ייסוד:  1418
 גובה:  150 מטרים
 אוכלוסייה:  ‏
  ‑ בעיירה:  963 (31 במרץ 2021)
 קואורדינטות:  51°31′00″N 20°33′00″E﻿ / ﻿51.51666667°N 20.55°E﻿ / 51.51666667; 20.55 
 אזור זמן:  UTC+1
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיאודז'יבול(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיאודז'יבול(למפת פרובינציית מזוביה רגילה) ורשה ראדום פלוצק שדליץ אוסטרולנקה לודז' שוויינטו. ורמיה-מזוריה קוי. פומ.  לובלין פודלסיהאודז'יבול(למפת פרובינציית מזוביה מוגדלת) ורשה ראדום פלוצק שדליץ אוסטרולנקה לודז' שוויינטוקז'יסקיה ורמיה-מזוריה קויאוויה פומרניה  לובלין פודלסיהאודז'יבול  he tabBackground:;tabBorder:#aaa;defaultTab:0;
 
אודז'יבול (בפולנית: Odrzywół) היא עיירה במזרח פולין, כ-85 ק"מ מדרום לוורשה, ובה כ-1,300 תושבים, על צומת דרכים בין כביש ורשה-קונסקי וכביש לודז'-ראדום.
בשנת 1418 איפשר המלך ולדיסלב השני יגיילו לשליט העיר רדום להכריז על אודז'יבול כעל עיר, עקב הצטיינותו של האחרון במלחמה הליטאית-פולנית-טבטונית.
בשנת 1815 צורפה אודז'יבול לפולין הקונגרסאית שבשליטת רוסיה. עקב השתתפות תושביה במרד הפולני של 1863–1864 נשלל מעמד העיר של אודז'יבול.
יהודי אודז'יבול

בין שתי מלחמות העולם חיו באודז'יבול יותר מ-300 יהודים – כרבע מתושביה.
בספטמבר 1939 כבש הצבא הגרמני את העיירה.
בסוף 1941 קבעו הגרמנים גטו בעיירה בו נאסרו יותר מ-700 יהודים, בהם פליטים שהגיעו לעיירה עם פרוץ המלחמה.
באוגוסט 1942 גרשו הגרמנים את אסירי הגטו לגטו נובה מיאסטו על הפיליצה ומשם למחנה ההשמדה טרבלינקה.
במאות ה-19 וה-20 כיהנו רבנים נחשבים, ביניהם רבי ישראל ניסן קופרשטוק שהגיע לאודזיבול בהגיע בערב ראש השנה של שנת ה'תרמ"א (1881). כמו כן כיהנו בעיירה גם רבי יהודה לייבוש ליכט ורבי צבי רינקוביץ'.
הרב ששימש בשנות השלושים עד המלחמה היה רב שלמה זרח קסטנברג.
הערות שוליים

↑
אונדריי נפלה

אונדריי נפלה (בסלובקית: Ondrej Nepela;‏ 22 בינואר 1951 – 2 בפברואר 1989) היה מחליק קרח צ'כוסלובקי שהתחרה בקטגוריית גברים יחידים. היה אלוף אולימפי (סאפורו 1972), 3 פעמים ברציפות אלוף עולם (1971–1973), 5 פעמים ברציפות אלוף אירופה (1969–1973) ו-8 פעמים אלוף צ'כוסלובקיה.
ביוגרפיה

נפלה נולד בברטיסלאבה, לשעבר צ'כוסלובקיה. הוא החל להחליק בגיל 7 והתאמן בהדרכתה של הילדה מודרה. כבר בגיל 13 הוא השתתף באולימפיאדת אינסברוק (1964) וסיים במקום 22.
ביוגרפיה > אלוף אירופה

בשנים 1968-1966 זכה נפלה 3 פעמים במדליית ארד באליפות אירופה בהחלקה אמנותית בתחרות לגברים יחידים ובשנים 1973-1969 הוא זכה 5 פעמים במדליית זהב באליפות אירופה.
באולימפיאדת גרנובל (1968) סיים נפלה במקום שמיני בתחרות לגברים יחידים.
ביוגרפיה > אלוף עולם

בשנים 1970-1969 זכה נפלה פעמיים במדליית כסף באליפות העולם בחלקה אמנותית לגברים יחידים. בשנים 1973-1971 הוא זכה 3 פעמים במדליית זהב באליפות העולם.
ביוגרפיה > אלוף אולימפי

באולימפיאדת סאפורו (1972) זכה נפלה במדליית זהב בהחלקה אמנותית לגברים יחידים לפני סרגיי צ'טברוחין מברית המועצות ופטריק פרה מצרפת.
באוטוביוגרפיה שכתב טולר קרנסטון, הוא סיפר שהיה בינו לבין נפלה קשר מיני במהלך אליפות העולם שנערכה בברטיסלאבה בשנת 1973. לדבריו, אירוע זה פגע בהישגיו מאחר שהיה בסערת רגשות וסיים רק במקום חמישי, אולם נפלה התעלה וזכה במדליית זהב בניקוד מושלם של 6.0 נק'.
לאחר האליפות פרש נפלה מספורט תחרותי והשתתף במשך כ-13 שנים כסוליסט במופע "חופשה על הקרח". לאחר מכן שימש כמאמן נבחרת גרמניה בהחלקה אמנותית, ובין חניכותיו הייתה קלאודיה לייסטנר אלופת אירופה וסגנית אלופת העולם.
בשנת 1989 נפטר נפלה במנהיים, מערב גרמניה מסיבוכים של מחלת האיידס.
הנצחה

בשנת 1993 איגוד ההחלקה הסלובקי ייסד תחרות שנתית על שמו.
בדצמבר 2000 זכה נפלה בתואר ספורטאי המאה של סלובקיה. את הפרס קיבלה בשמו, המאמנת שלו הילדה מודרה.
הישגים בולטים

| התחרות | 1963/64 | 1964/65 | 1965/66 | 1966/67 | 1967/68 | 1968/69 | 1969/70 | 1970/71 | 1971/72 | 1972/73 |
| --- | --- | --- | --- | --- | --- | --- | --- | --- | --- | --- |
| אולימפיאדת החורף | מקום 22 |  |  |  | מקום 8 |  |  |  | מקום 1 |  |
| אליפת העולם | מקום 17 |  | מקום 8 |  |  | מקום 2 | מקום 1 | מקום 1 | מקום 1 | מקום 1 |
| אליפות אירופה |  | מקום 8 | מקום 3 | מקום 3 | מקום 3 | מקום 1 | מקום 1 | מקום 1 | מקום 1 | מקום 1 |
| אליפות צ'כוסלובקיה |  | מקום 1 | מקום 1 | מקום 1 | מקום 1 | מקום 1 |  | מקום 1 | מקום 1 | מקום 1 |
הערות שוליים

↑  הביוגרפיה של אונדריי נפלה באתר www.sports-reference.com.
| --- | --- |
בקרת זהויות :  GND: 130554154  ISNI: 0000 0001 1460 7995  LCCN: no2011030818  NKC: js20060303013  VIAF: 42948791   WorldCat (עם VIAF): 42948791
אוסטריה באירוויזיון 1979

אוסטריה השתתפה באירוויזיון 1979, שהתקיים בירושלים, עם השיר "Heute in Jerusalem" בביצוע הזמרת האוסטרית כריסטינה סימון. זו הייתה השתתפותה ה-18 של המדינה בתחרות הזמר של האירוויזיון.
רקע

קדם לאירוויזיון 1979 השתתפה אוסטריה 17 פעמים בתחרות מאז הצטרפותה ב-1957. את ניצחונה הראשון רשמה באירוויזיון 1966, אז נשלח אודו יורגנס עם השיר "Merci, Chérie". אל המקום האחרון הגיעה שלוש פעמים שונות: בשנת 1957 עם השיר "Wohin, kleines Pony?" מאת בוב מרטין, ובשנים 1962–1963 עם "Sehnsucht" של ג'ימי מקוליס ו-"Nur in der Wiener Luft" בביצוע אלאונורה שוורץ. אוסטריה נעדרה מהתחרות בשנים 1969–1970 ו-1973–1975. באירוויזיון 1978 הגיעה להקת ספרינגטיים עם השיר "Mrs. Caroline Robinson" למקום ה-15 עם 14 נקודות.
לפני האירוויזיון

תאגיד השידור האוסטרי בחר באופן פנימי את כריסטינה סימון לייצוג המדינה באירוע האירוויזיון הקרוב. שירה, "Heute in Jerusalem", יצא לאור בהמשך שנת 1979. מילותיו עוסקות סביב הכמיהה לשלום בעיר ירושלים.
באירוויזיון

המהדורה ה-24 של האירוויזיון התקיימה בירושלים שבישראל, והורכבה מ-19 מדינות משתתפות שהופיעו בערב אחד ב-31 במרץ 1979. על פי סדר ההופעות, שובצה אוסטריה כמדינה ה-18, לפני בטי מיסייגו הספרדייה ואחרי להקת בלאק לייס הבריטית. עם תום ספירת הקולות דורגה אוסטריה במקום ה-18 והאחרון עם 5 נקודות.